Vladimír (meno)

Vladimír je staré slovanské mužské krstné meno. Meno sa skladá zo slovanského  владь (vladĭ) „moc“, slovo ktoré má pôvod v proto-indo-európskom slove wal („byť silný“) a slova мѣръ (měrŭ), „veľký“, ktorého etymológia sa neskôr zmenila na  миръ (mirŭ) – „mier“.Kluge, Etymologisches Wörterbuch der deutschen Sprache, 24. Auflage 2002, Stichwörter: Märchen, mehr, walten Jeho význam je teda „veľký vládca“ resp. „vládca mieru“, „nositeľ pokoja“.

Nositeľov tohto bežne zaužívaného mena oslovujeme Vlado, Vladko, Láďo, Vladik, Ďaďo. Jeho germánskym variantom je meno Waldemar (tiež Valdemar), ktoré sa do Škandinávie dostalo v 12. storočí s dánskym kráľom Waldemarom I., ktorého matkou bola princezná Ingeborg Kyjevská, dcéra Mstislava I., ktorá svojho syna pomenovala po svojom starom otcovi Vladimírovi II. Monomachovi, vládcovi Kyjevskej Rusi.http://www.behindthename.com/name/waldemar Meno Waldemar je dodnes bežné v nemecky hovoriacich krajinách, Škandinávii a tiež Poľsku. Historici a jazykovedci však nie sú jednotní v názore, ktoré meno  bolo „pôvodné“ a ktoré je foneticky odvodené alebo, či dokonca oba varianty nevychádzajú zo spoločného staršieho indo-európskeho kmeňa.

Vladimír má meniny na Slovensku 24. júla.

 Niektorí známi slovenskí nositelia mena 
 Vladimír Kobielsky – divadelný, dabingový a filmový herec
 Vladimír Krčméry – lekár, vedec
 Vladimír Mináč – spisovateľ, novinár, publicista, literárny kritik, popredný reprezentant povojnovej slovenskej prózy, držiteľ Ceny Ľudovíta Štúra
 Vladimír Oravský – spisovateľ
 Vladimír Dzurilla – hokejový brankár
 Vladimír Mečiar – bývalý predseda vlády SR, bývalý poslanec NR SR
 Vladimír Palko – bývalý minister vnútra SR, bývalý poslanec NR SR
 Vladimír Janočko – futbalista
 Vladimír Labant – bývalý futbalista
 Vladimír Weiss – bývalý futbalista a tréner

 Niektorí celosvetovo známi nositelia mena 
 Vladimir Vladimirovič Putin – prezident Ruskej federácie, bývalý predseda vlády Ruskej federácie
 Vladimir Iľjič Lenin – predstaviteľ októbrovej revolúcie v roku 1917, zakladateľ ZSSR, prvý vodca ZSSR

 Referencie 

Kategória:Krstné mená
Kategória:Mužské mená
Kategória:Mužské mená slovanského pôvodu